Snareski pingvin
Snareski pingvin (Eudyptes robustus), znan i kao pinvgin sa otočja Snares je pingvin koji obitava na Novom Zelandu. Pingvini žive i razmnožavaju se na otočju Snares, manjoj otočnoj skupini koja se nalazi nedaleko od južne obale Južnog otoka. Snareski pinvin je srednje veličine, u rasponu od 50 do 70 centimetara, težak izmđu 2.5 i 4 kilograma te ima izraženu žuru krestu. Gornji dio tijela mu je tamnoplave i crne boje, dok mu je donji dio bijel. Kljun mu je izraženo narančaste boje, a koža mu je svijetle boje. Najčešće ga se uspoređuje s Fiordlandskim pingvinom. 

Snareski pinvin se gnijezdi u manjim (10) ili većim (1,200) skupinama u šumskom području ili na otvorenom. Najveće kolonije nalaze se na Sjeveroistočnom otoku, dok se ostaje značajnije skupine nalaze na otocima Broughton i stjenovitom Zapadnom lancu. Glavni plijen im je kril, a često jedu i lignje te manje ribe. Iako objektivna opasnost još uvijek ne postoji, IUCN je Snareskog pingvina klasificirao kao osjetljivu vrstu zbog malenog broja staništa. Smatra se da danas ima oko 25,000 parova.

Pingvini